Tîm pêl-droed cenedlaethol Latfia

Mae Tîm pêl-droed cenedlaethol Latfia (Latfieg: Valstsvienība) yn cynrychioli Latfia yn y byd pêl-droed ac maent yn dod o dan reolaeth Ffederasiwn Pêl-droed Latfia (Latfieg: Latvijas Futbola federācija) (LFF), corff llywodraethol y gamp yn y wlad. Mae'r LFF yn aelodau o gonffederasiwn Pêl-droed Ewrop (UEFA).

Ffurfiwyd yr Undeb Pêl-droed Latfia (Latfieg: Latvijas Futbola Savieniba) (LFS) ym 1921, daethant yn aelodau o FIFA ym 1922 a chystadlu yng Ngemau Olympaidd 1924 ym Mharis. Ym 1940 cafodd Latfia ei oresgyn gan yr Undeb Sofietaidd gyda'r LFS yn cael ei ddiddymu hyd nes 1991 pan lwyddodd Latfia i sicrhau annibyniaeth.

Ym 1991 ffurfiwyd yr LFF a chwaraewyd eu gêm gyntaf fel gwlad annibynnol yn erbyn Estonia ar 16 Tachwedd 1991. Cawsant eu derbyn yn aelodau o UEFA ym 1992.

Nid yw Latfia erioed wedi cyrraedd rowndiau terfynol Cwpan y Byd ond fe lwyddodd Latfia i gyrraedd Ewro 2004.

Cyfeiriadau

Categori:Pêl-droed yn Ewrop
Categori:Pêl-droed yn Latfia
Latfia